Olav Moltke Hansen

Olav Ivar Leiv Moltke Hansen (født 20. mars 1913 i Brussel, død 1. september 1987) var en norsk diplomat og ambassadør.Fødsels- og dødsdatoer fra gravferdsetaten i Oslo.

Moltke Hansen var sosialøkonom, med embedseksamen fra Université libre de Bruxelles i 1936. Frem til andre verdenskrig drev han egen praksis innen bank. Han ble arrestert av Gestapo i 1942, men maktet å rømmeOm denne flukten omtaler nekrologen hans, forfattet av venner i utenrikstjenesten på trykk i Aftenposten den 9. september 1987, at «Han greide som en av de meget få å flykte fra sin celle på Møllergaten 19 uten hjelp utenfra. Flukten foregikk ved at han presset seg ut mellom sprinklene i fengselsgluggen, hvor avstanden var bare 17 cm. Fra 3. etasje firte han seg ned i et tau som var tvunnet av remser fra regnfrakken hans». og flyktet til Sverige.  Fra 1943 arbeidet han for departementene i England.

Fra 1944 kunne han tiltre som Nord-Afrika-sekretær ved den norske legasjon i Alger, som nettopp var blitt frigjort.  Han fikk fast ansettelse i 1945 og var da ved legasjonen i Paris, legasjonen i Ankara, legasjonen i Stockholm og generalkonsulatet i New York City. I 1956 ble han konsul og legasjonsråd ved legasjonen i Manila. Fra 1966 var han generalkonsul i Hongkong, i 1971 ble han sendemann til Norges ambassade i Rabat i Marokko. Fra 1978 var han ambassadør ved Norges ambassade i Warszawa i Polen, inntil han pensjonerte seg i 1981.

Han var sønn av ingeniør Ivar Juel Moltke-Hansen (1875–1959), som i 1907 giftet seg med belgiske Jeanne Sophie Hortense Ernestine Beckers (1882–1966).Se Moltke-Hansen, Ivar Juel i Hvem er Hvem, 1948. Olav var bror til ambassadør Axel Moltke-Hansen (1911–1988), som også var født i Brussel og hadde en lignende karriere.Se Moltke-hansen, Axel Ivar Lucien i Hvem er Hvem 1973.En del av slektsopplysningene er hentet fra en slektsdatabase.

 Referanser 

Kategori:Norske samfunnsøkonomer
Kategori:Norges ambassadører til Polen
Kategori:Nordmenn født i Belgia
Kategori:Personer fra Brussel